CELEX: 32021D1127
Language: hu
Date: 2021-07-01 00:00:00
Title: A Politikai és Biztonsági Bizottság (KKBP) 2021/1127 határozata (2021. július 1.) a rafahi határellenőrzést segítő európai uniós misszió (EU BAM Rafah) misszióvezetője megbízatásának meghosszabbításáról (EU BAM Rafah/1/2021)

2021.7.9.   
               
               
                  HU
               
               
                  Az Európai Unió Hivatalos Lapja
               
               
                  L 244/1
               
            
         A POLITIKAI ÉS BIZTONSÁGI BIZOTTSÁG (KKBP) 2021/1127 HATÁROZATA
         (2021. július 1.)
         a rafahi határellenőrzést segítő európai uniós misszió (EU BAM Rafah) misszióvezetője megbízatásának meghosszabbításáról (EU BAM Rafah/1/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Uniónak a rafahi átkelőhelyen működő határőrizeti segítségnyújtó missziója [helyesen: a rafahi határellenőrzést segítő európai uniós misszió] (EU BAM Rafah) létrehozásáról szóló, 2005. november 25-i 2005/889/KKBP tanácsi együttes fellépésre (1) és különösen annak 10. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A 2005/889/KKBP együttes fellépés 10. cikke (1) bekezdésének értelmében a Politikai és Biztonsági Bizottság (PBB) a Szerződés 38. cikkével összhangban felhatalmazással rendelkezik arra, hogy meghozza a rafahi határellenőrzést segítő európai uniós misszió (EU BAM Rafah) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatokat is.
                  
               
                     (2)
                  
                  
                     A PBB 2020. október 13-án elfogadta a (KKBP) 2021/1548 határozatot (2), amelyben Mihai-Florin BULGARIU-t nevezte ki az EU BAM Rafah misszióvezetőjévé a 2020. november 1. és 2021. június 30. közötti időszakra.
                  
               
                     (3)
                  
                  
                     A Tanács 2021. június 28.-án/-én elfogadta a (KKBP) 2021/1065 határozatot (3), amellyel meghosszabbította az EU BAM Rafah megbízatását a 2021. július 1-jétől 2022. június 30-ig tartó időszakra.
                  
               
                     (4)
                  
                  
                     Az Unió külügyi és biztonságpolitikai főképviselője azt javasolta, hogy hosszabbítsák meg Mihai-Florin BULGARIU-nak az EU BAM Rafah misszióvezetőjeként betöltött megbízatását a 2022. június 30-ig tartó időszakra,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság meghosszabbítja Mihai-Florin BULGARIU-nak az EU BAM Rafah misszióvezetőjeként betöltött megbízatását a 2021. július 1-jétől 2022. június 30-ig tartó időszakra.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2021. július 1-jétől kell alkalmazni.
         
         
            Kelt Brüsszelben, 2021. július 1-jén.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 327., 2005.12.14., 28. o.
         
         
            (2)  A Politikai és Biztonsági Bizottság (KKBP) 2020/1548 határozata (2020. október 13.) a rafahi határellenőrzést segítő európai uniós misszió (EU BAM Rafah) vezetőjének kinevezéséről (EU BAM Rafah/2/2020) (HL L 354., 2020.10.26., 5. o.).
         
            (3)  A Tanács (KKBP) 2021/1065 határozata (2021. június 28.) az Európai Uniónak a rafahi határellenőrzést segítő európai uniós misszió [helyesen: a rafahi határellenőrzést segítő európai uniós misszió] (EU BAM Rafah) létrehozásáról szóló 2005/889/KKBP együttes fellépés módosításáról (HL L 229., 2021.6.29., 11. o.).